Trifed a Otrivin
pekný deň môžem súbežne užívať zelený trifed a Otrivin? dakujem
Dobrý deň,
Ďakujeme za vašu otázku. Súčasné podávanie liekov Trifed Expectorant a Otrivin sa neodporúča. Jedna z účinných látok (pseudoefedrín) lieku Trifed Expectorant môže zosilňovať účinok lokálne podávaného nosového spreja, a tým zvyšovať aj jeho toxicitu.
V prípade potreby vám odporúčam nosový sprej aplikovať iba nevyhnutne a krátkodobo. Ďalšou možnosťou je výmena lieku Otrivin za
hypertonickú morskú vodu
, ktorá obsahuje vysokú koncentráciu soli, vďaka čomu osmotickým pôsobením vyťahuje nadbytočnú vodu zo zdurenej nosovej sliznice, a tým znižuje jej opuchnutie.
Prajem pekný zvyšok dňa.
S pozdravom
Mgr.Tamara Jakúbeková